0563.xml
امریکا نے 14 جنگی طیارے، 59 فوجی تربیتی جیٹ اور 374 بکتر بند گاڑیاں پاکستان کے حوالے کر دیں
واشنگٹن(آئی اےن پی ) امریکا نے خطے میں پیچھے چھوڑے جانے والے اسلحہ میں سے 14 جنگی طیارے، 59 فوجی تربیتی جیٹ اور 374 بکتر بند گاڑیاں پاکستان کے حوالے کر دیں۔ جمعرات کوغےر ملکی مےڈےا کے مطابق امریکی کانگریس کیلئے داخلی رپورٹس تیار کرنے والی ایجنسی ’کانگریسنل ریسرچ سروس‘ نے بتایا کہ پاکستان کو فراہم کیا جانا والا اسلحہ ماضی میں عراق اور افغانستان میں زیر استعمال رہا تھا۔افغانستان سے فوجی انخلا جاری رکھنے والے امریکا نے پیچھے رہ جانے والا اسلحہ پاکستان اور افغانستان سمیت علاقائی اتحادیوں کو دینے کی پیشکش کی ہے۔تکنیکی لحاظ سے یہ اسلحہ ’دفاعی ضرورت سے زیادہ‘کہلایا جاتا ہے، جسے امریکا واپس وطن بھیجنے کے بجائے اتحادی ملکوں کو دے دیتا ہے۔پاکستان کو 629 ملین ڈالرز میں ملنے والے اسلحہ میں ایف سولہ کیلئے فضا سے فضا میں مار کرنے والے 500میزائل، دو ہزار پاو_¿نڈ وزنی 1450 بم،گریوٹی بموں کیلئے 500 وغیرہ شامل ہیں۔پاکستان نے 100 ہارپون اینٹی شپ میزائلوں کیلئے اضافی 298 ملین ڈالرز بھی ادا کیے۔اس کے علاوہ پاکستان کو پینٹاگون کے’اتحادی سپورٹ فنڈز‘کی مد میں 235 ملین ڈالرز مالیت کے 26 بیل 412 ای پی یوٹیلیٹی ہیلی کاپٹرز اور ان کے پرزے اور مینٹیننس ملی ہے۔پاکستان کو اپنے قومی فنڈز اور امریکا کی خارجہ عسکری فنڈز کی مد میں بھی فوجی سازو سامان مل رہا ہے۔
INP
07.05.15
0563p.xml
افغانستان میں زیر استعمال رہنے والے 12لڑاکا،50تربیتی طیارے،370بکتر بند گاڑیاں دی گئیں ،جنگی سامان میں زیادہ تر وہ اشیا ہیں جو پاکستان ضرورت کے تحت مانگ رہا تھا جنگی سامان کی فراہمی سے متعلق پاکستان اور امریکا میں کافی عرصے سے بات چیت جاری تھی ،بھارت کی جانب سے مخالفت کے باوجوود تسلی بخش نتیجہ نکل آیا،سفارتی ذرائع
اسلام آباد(نمائندہ ایکسپریس)امریکا نے افغانستان میں استعمال ہونے والے طیارے ،جنگی سازوسامان پاکستان کو فراہم کر دیا ہے۔سفارتی ذرائع نے بتایا ہے کہ پاکستان کو دیے جانے والے سامان حرب میں ایک درجن کے لگ بھگ لڑاکا طیارے،50سے زائدتربیتی طیارے اور 270 بکتر بند گاڑیاں شامل ہیں ،ان میں سے زیادہ تر سازوسامان وہ ہے جو افغانستان میں امریکی فوج کے زیراستعمال رہا ہے۔ذرائع کے مطابق فراہم کردہ جنگی سازو سامان میں زیادہ تر وہ اشیاہ شامل ہیں جو پاکستان اپنی ضروریات کے پیش نظر امریکا سے مانگ رہا تھا۔سفارتی ذرائع نے مزید بتایا کہ اس حوالے سے پاکستان اور امریکا کے مابین کافی عرصے سے بات چیت چل رہی تھی،بھارت کی جانب سے مخالفت بھی ہوتی رہی لیکن اس کے باوجود بات چیت تسلی بخش انداز میں چلتی رہی جو نتیجہ خیز ثابت ہوئی۔واضح رہے کہ چند روز قبل یہ اطلاعات آئی تھیں کہ امریکی محکمہ خارجہ نے ا یک ارب کروڑ کے مساوی اسلحے کی پاکستان کو فراہمی کی منظوری دے دی ہے۔اس سے قبل مغربی ذرائع ابلاغ میں بھی اس طرح کی رپورٹس آئی تھیں کہ امریکا نے لڑاکا طیارے،بکتر بند گاڑیاں و دیگر سامان حرب پاکستان کو فراہم کر دیا ہے۔
express
08.05.15